Reitan Retail

Reitan Retail er et handelsselskap i Norden og Baltikum med virksomhet innen dagligvare, servicehandel og mobilitet. Selskapet er en del av Reitan AS, som består av tre forretningsområder: Reitan Retail, Reitan Eiendom og Reitan Kapital. Reitan Retail består av 3.843 utsalgsteder i syv land, og hadde i 2021 1,9 millioner transaksjoner per dag og en total butikkomsetning på 104 milliarder kroner.

Forretningsområder
Reitan Retail består av fire forretningsområder: REMA 1000 Norge, REMA 1000 Danmark, Reitan Convenience og Uno-X Mobility. 
 REMA 1000 Norge og REMA 1000 Danmark driver franchisebasert dagligvarehandel i Skandinavia. Siden første Rema-butikk ble åpnet i 1979, har de i dag over 1000 butikker i Norge og Danmark.
 Reitan Convenience driver i kiosk- og convenience-markedet i Norden og Baltikum. Forretningsområdet omfatter Narvesen i Norge, Latvia og Litauen, Pressbyrån i Sverige, 7-Eleven i Norge, Sverige og Danmark, YX 7-Eleven i Norge, R-kioski i Finland, R-kiosk i Estland, Lietuvos Spauda i Litauen, Northland i Norge og Caffeine i Latvia, Estland, Litauen, Norge og Danmark.
 Uno-X Mobility driver energistasjonkjedene Uno-X, YX, YX 7-Eleven og YX Truck. 
Til sammen utgjør selskapet 42.000 medarbeidere og nesten 4.000 utsalgssteder i syv land i Norden og Baltikum.

Historie
Ole Reitan og Margit Reitan åpnet i 1948 sin første butikk O. Reitan Kolonial i Trondheim. Sønnen deres, Odd Reitan, hentet inspirasjon fra franchisedrift i Tyskland og åpnet den første REMA 1000-butikken i 1979. Siden den gang har selskapet vokst i Norge, Norden og Baltikum. I tillegg til REMA 1000, har Reitan Retail kjøpt opp flere merkevarer.

Egne merkevarer
Dagligvare
 Rema 1000 Norge
 Rema 1000 Danmark
 Innom
 Rema 1000 med Vigo

Servicehandel
 Narvesen
 7-Eleven
 Pressbyrån
 Northland
 R-kioski
 Caffeine Roasters
 Lietuvos Spauda
 PBX

Mobilitet
 Uno-X
 YX

Andre merkevarer
 Norsk Kylling
 Solvinge
 Stange
 Kolonihagen
 Kolly
 Kjeldsberg
 Spekeloftet
 Grans Bryggeri

Referanser

Eksterne lenker
Offisielt nettsted

Reitangruppen
Norske detaljistselskaper